‘પપ્પા ! હું મારું ડૉકટરેટ કરવા ઑસ્ટ્રેલિયા જઈશ.’ પોસ્ટ ગ્રેજયુએટ થયે પુત્રીનાં સગાઈ-લગ્નના વિચારમાં મગ્ન નૈતિકના દિમાગ પર તિતિક્ષાએ જાણે પ્રહાર કર્યો. તેના અણધાર્યા નિર્ણયથી નૈતિકના દિમાગમાં ઊથલપાથલ મચી ગઈ. આવડો મોટો નિર્ણય, પોતાની પહોંચ બહારનો, પોતાની સાથે કશી ચર્ચા નહીં, સંમતિની પરવા નહીં… આ જનરેશન… તેના દિમાગમાં વાવાઝોડું પસાર થઈ ગયું. તે માંડ બોલી શક્યો. ‘આટલું પૂરતું નથી?’